Ройшин Мърфи, Айо и Метр Гимс – хедлайнери на Франкофоли през юни | Impressio.dir.bg
Редактор: Impressio / 21 май 2018 / 10:35 299 Прочита 0 Коментара
Ройшин Мърфи (Снимка: Фракофоли)
И тази година концертите в двата фестивални дни ще се проведат при вход свободен, на терена на Парк "Македония", където миналата година се събраха над 30 000 фенове на фестивала от цялата страна.
Голямата изненада за публиката на ФРАНКОФОЛИ тази година е участието на eксцентричната на сцената и в живота Ройшин Мърфи / Roisin Murphy /. Като част от бандата Молоко, Ройшин е смятана за един от ключовите артисти на музикалната сцена през 90-те с големите хитове на групата The Time is Now, Sing it Back и Forever More. Следва солова кариера, а първите й два самостоятелни Ruby Blue и Overpowered налагат твърдо имиджа й на модерна икона на поп-културата. Следват 3-те албума Mi Senti, Hairless Toys и Take Her Up To Monto , а и до днес Ройшин Мърфи е често определяна от медиите като "арт-поп кралица" и "модна икона", разпознаваема с уникалния си артистичен стил и елегантното смесване на жанрове. Преди дни певицата представи първия от общо 12 нови сингъла "All My Dreams / Innocence".
Жанрово различен и силно емоционален, стилът на Айо /Ayo/, който смесва блус, рок, соул и реге, e добре познат на българската публика. Очарователната певица, която придоби световна популярност още през 2006 г. със сингъла Down on My Knees, пристига за ФРАНКОФОЛИ с концерт в първия фестивален ден. Псевдонимът й означава "радост", а следвайки кариерата си, тя напуска Германия и живее и работи Лондон, Париж, а сега и в Ню Йорк, където живее в момента. Именно в Париж през 2002 Айо изнася първия си солов концерт, а през 2006 година издава първия си албум JoyFull, който става двойно платинен във Франция, платинен в Германия и Полша. Вторият й студиен албум Gravity at Last излиза през септември 2008 г. Три години по-късно излиза и третият й проект - Billie-Eve, който носи името на дъщерята й. Следват Ticket to the World /2013/ и Ayo /2017/.